   ڪراچي (ويب ڊيسڪ) قومي ڪرڪيٽ ٽيم جو اڳوڻو ڪپتان شاهد آفريدي ۽ سندس گهرڀاتي ڪورونا وائرس مان صحتياب ٿي ويا. اڳوڻي اسٽار آل رائونڊر شاهد آفريدي سماجي رابطن جي ويب سائيٽ ٽوئيٽر تي ٽوئيٽ ذريعي ٻڌايو ته گهرواري، ڌيئرن اقصيٰ، انشا ۽ منهنجي ڪورونا ٽيسٽ اڳ ۾ هاڪاري آئي هئي، الله جو شڪر آهي ته هاڻ اسان وائرس مان ڇوٽڪارو حاصل ڪري چڪا آهيون. سندس چوڻ هو ته مان نيڪ خواهشن جو اظهار ۽ دعائون ڪندڙن جو ٿورائتو آهيان ۽ توهان جي ۽ توهان جي پنهنجن جي خيريت لاءِ به دعاڳو آهيان. شاهد آفريدي هڪ ٻار سان گڏ پنهنجي تصوير جاري ڪندي لکيو ته مان ان لمحي کي ڏاڍو مِس ڪري رهيو هيس، هاڻ خاندان جي زندگي معمول تي اچي وئي آهي.